**רוברט ביידרון** (בפולנית: **Robert Biedroń** הגייה: ˈrɔbɛrt ˈbʲedrɔɲ; נולד ב-13 באפריל 1976) הוא פוליטיקאי וסופר פולני, ראש עיריית סלופסק לשעבר ופעיל זכויות להט"ב בפולין המכהן כחבר בפרלמנט האירופי מאז 2019.

ביידרון היה חבר בפרלמנט הפולני (סיים) במהלך המושב השביעי שלו (2011–2014), וחבר לשעבר באספה הפרלמנטרית של מועצת אירופה ובקונגרס הרשויות המקומיות והאזוריות של מועצת אירופה. בין השנים 2014–2018 כיהן כראש עיריית סלופסק.

ביידרון השיק מפלגה פוליטית חדשה בפברואר 2019 בשם מפלגת האביב, ונבחר לחבר בפרלמנט האירופי ברשימת מפלגתו ב-26 במאי 2019. הוא אחד משלושת המנהיגים של השמאל (Lewica), ברית פוליטית שנוסדה כדי להתמודד בבחירות לפרלמנט 2019, המורכבת מברית השמאל הדמוקרטית (SLD), מפלגת האביב והשמאל המאוחד (Lewica Razem). בבחירות לנשיאות פולין בשנת 2020, ביידרון הגיש את מועמדותו.

ביוגרפיה
--------

### ראשית חייו

ביידרון נולד ב-13 באפריל 1976 בעיר רימנוב, במחוז פודקרפצקיה בעודו גדל בקרוסנו. מאוחר יותר השלים את לימודיו התיכוניים באוסצ'יקי דולנה. בשנת 2000 קיבל תואר ראשון במדעי המדינה באוניברסיטת וורמיה ומזורי באולשטין (2000) ותואר שני באותו התחום ב-2003.

ביידרון הוא בוגר בית הספר למנהיגים פוליטיים וחברתיים ובית הספר לזכויות אדם בקרן זכויות האדם של הלסינקי.

פעילות ציבורית
--------------

 ערך מורחב – **הקמפיין נגד הומופוביה**  

ביידרון שיתף פעולה עם ארגוני זכויות להט"ב פולנים ובינלאומיים במשך שנים רבות. לאחר סיום לימודיו, נסע ללונדון והצטרף לארגון הבלתי ממשלתי הבריטי "!OutRage". לאחר מכן השתתף במצעד הגאווה הראשון שאורגן אי פעם בפולין ב-1 במאי 2001 בבירה ורשה. בספטמבר 2001, הוא היה שותף להקמת אחד משני ארגנוני זכויות הלהט"ב הגדולים בפולין, הקמפיין נגד הומופוביה (Kampania Przeciw Homofobii). מחויבותו של ביידרון לזכויות להט"ב הוכרה מספר פעמים לאורך השנים בעודו זכה בפרסי להט"ב בהן "זרי הדפנה בענן" בשנת 2003 והוכתר בתואר "איש הקשת בענן" שנה לאחר מכן.

ביידרון תומך בערכי מפלגת התנועה שלך בהם: ליברליזם חברתי, חילוניות וחזון אירופילי של האיחוד האירופי, הפרדת הדת מהדינה, ביטול שיעורי קטכיזם בבתי ספר ציבוריים, פמיניזם (בהם הזכות לקיום הפלה), נישואים חד מיניים בפולין, גישה חופשית לאמצעי מניעה וקיום חינוך מיני.

ביידרון הקים את המכון למחשבה דמוקרטית (Instytut Myśli Demokratycznej), צוות חשיבה מתקדם שניהל תוכנית בשם "תרחישים עבור פולין". המכון ניתח את ההתפתחויות האפשריות של המדינה ב-20 השנים הבאות וגיבש המלצות מדיניות. ביידרון הקים בנוסף את "רשת הערים המתקדמת" - פלטפורמה של שיתוף פעולה וחילופי שיטות עבודה של ערים שמטרתן לתמוך בפוליטיקה מקומית ומתקדמת המבוססת על דמוקרטיה השתתפותית, שקיפות וקהילה מקומית פתוחה.

ביידרון הוא מחברם של מספר ספרים, בהם ספר על תפקודה של דמוקרטיה לילדים, האוטוביוגרפיה שלו "נגד הזרם" וספר בשם פרק חדש המכיל היסטוריית הקריירה הפוליטית שלו אשר פורסם מספר חודשים לפני השקת מפלגתו הפוליטית "אביב".

קריירה פוליטית
--------------

### פעילות מוקדמת (2005–2014)

בשנת 2005 ביידרון היה מועמד מטעם ברית השמאל הדמוקרטית (SLD) אם כי לא הצליח לבסוף להיכנס אל תוך הסיים, הבית התחתון של הפרלמנט הפולני. בבחירות לפרלמנט באוקטובר 2011, ביידרון נבחר לכהן כחבר כמועמד של תנועת פליקוט (לימים שונתה לשם מפלגת התנועה שלך), בעודו קיבל כ-16,919 קולות במחוז גדיניה. בכניסתו כחבר הפרלמנט, ביידרון היה לחברו ההומוסקסואל הגלוי הראשון בהיסטוריה לצד היותו קורבן לתוקפנות הומופובית, לאחר שהותקף פיזית מספר פעמים מאז בחירתו.

### חבר הסיים (2011–2014)

ביידרון כחבר הסיים בשנת 2014
במהלך כהונתו כחבר הסיים, ביידרון שימש כסגן נשיא הוועדה לענייני משפט וזכויות אדם וחבר בוועדת החוץ.

בנוסף לעבודתו הפרלמנטרית, היה חבר במשלחת הפולנית לאספה הפרלמנטרית של מועצת אירופה מ-2012 עד 2015.

### מושל העיר סלופסק (2014–2018)

ביידרון התמודד בבחירות לראשות העיר סלופסק בשנת 2014, עיר של כ-95,000 תושבים הממוקמת במחוז פומרניה. לאחר מכן זכה ברוב של 57% מהקולות בסיבוב השני והפך לראש העיר ההומוסקסואל הגלוי הראשון אי פעם בפולין.

לאחר שנבחר לראשות העיר סלופסק, ביידרון נקטה במדיניות צנע. ואכן, עם כניסתו לתפקיד הייתה העיר בעלת חובות כבדים, עם חוב כולל של 300 מיליון זלוטי. הוא החליט למשל לוותר על רכבו הרשמי וביקש ממועצת העיר להוריד את שכרו בעודו סגר מספר סוכנויות מקומיות. בשנת 2017, סך החוב של סלופסק ירד ב-68 מיליון ל-232 מיליון זלוטי.

במהלך כהונתו, ביידרון ביצע מדיניות פרו-אקולוגית ושוויונית עם מספר מרכיבים של דמוקרטיה השתתפותית. כראש העיר הקים את יוזמת "הספה האדומה" - ספה אדומה אשר הוצבה בשטחים ציבוריים כדי לדבר עם הבוחרים, והקים מספר גופי ייעוץ בהם המועצה לפיתוח בר קיימא, מועצת הנשים ומועצת הקשישים. הוא סירב לארח קרקס המאלף חיות בר בשטחי העיר ופתח מקלט חדש לבעלי חיים.

כראש עיר, ביידרון השתייך לקונגרס הרשויות המקומיות והאזוריות של מועצת אירופה משנת 2015 עד 2018. מלבד זאת, היה חבר בקבוצת המייעצת למגדר, עקירה בכפייה והגנה שנוצרה על ידי הנציב העליון של האו"ם לפליטים (UNHCR).

ביידרון לא התמודד שוב בבחירות לראשות העיר בשנת 2018, אם כי תמך במועמדות סגניתו קריסטינה דנילקה-ווג'וודצקה.

מנהיג מפלגת האביב
-----------------

רוברט ביידרון במהלך נאומו בתקופת הבחירות לפרלמנט הפולני 2019
ב-4 בספטמבר 2018, ביידרון השיק את מה שכינה תנועה פוליטית "פרו-דמוקרטית" שמטרתה לקרוא תיגר על מפלגת השלטון הלאומנית, חוק וצדק. לאחר מכן השיק את סדרת האירועים "סיעור מוחות עם ביידרון" אשר מטרתם הייתה לדון על עתידה של פולין. קיום האירועים זכו להצלחה רבה בעודם משכו מאות ולעיתים אלפי משתתפים.

בדצמבר אותה שנה, הכריז על היעדים הראשונים של מפלגתו שעדיין לא נקראה בהם: השבתת כל מכרות הפחם בפולין עד 2035, שיפור מערכת הבריאות והפסקת הסובסידיות של המדינה לכנסייה.

בפברואר 2019, ביידרון הקים מפלגה פוליטית חדשה בשם מפלגת האביב (פולנית: Wiosna), בעודו קרא לבנות אלטרנטיבתדואופול מול המפלגה השמרנית של חוק וצדק מול מפלגת המצע האזרחי הליברלית. מפלגתו זכתה ב-6.1% מהקולות בבחירות האירופיות וביידרון נבחר לחבר הפרלמנט האירופי ברשימת מפלגתו ב-26 במאי 2019.

לפני הבחירות לפרלמנט הפולני באוקטובר 2019, ייסד את השמאל (Lewica), ברית פוליטית המורכבת מברית השמאל הדמוקרטית (SLD), מפלגת האביב והשמאל המאוחד (Lewica Razem). בינואר 2020 ביידרון נבחר על ידי ברית זו כמועמד לבחירות נשיאות פולין 2020. הבחירות תוכננו ל-10 במאי 2020, אך נדחו.

### חבר הפרלמנט האירופי (2019-הווה)

ביידרון בעת ישיבת בחירות 2018 בעיר טרנוב
לאחר שנבחר לכהן כחבר הפרלמנט האירופי, ביידרון חבר מאז בוועדת התקציבים והוועדה לזכויות נשים ושוויון מגדרי. הוא יושב ראש המשלחת ליחסים עם בלארוס, וחבר במשלחת ליחסים עם קנדה. ביידרון שייך לקבוצת הברית הפרוגרסיבית של הסוציאליסטים והדמוקרטים (S&D).

לאחר שבית המשפט העליון של פולין קבע בשנת 2020 כי התרת קיום הפלות במקרים של מומים בעובר אינן חוקתיות, קרא ביידרון לנציבות האירופית להרחיב את היקפו של סעיף 7 של אמנת האיחוד האירופי (הליך באמנות האיחוד האירופי להשעיית זכויות מסוימות ממדינה חברה בשל אי ציותה לחוקיה) - אשר הוגבלו בנושאי זכויות נשים בקרב מערכת המשפט הפולנית.

### מועמדותו לנשיאות פולין 2020

בינואר 2020, מועמדותו לבחירות לנשיאות פולין 2020 קיבלה את תמיכתן המשותף של מפלגות ברית השמאל הדמוקרטית, השמאל המאוחד ומפלגת האביב. מועמדתו נתמכה גם על ידי המפלגה הסוציאליסטית הפולנית והנשיא לשעבר אלכסנדר קוושנייבסקי בעוד סקרי דעת קהל הציבו אותו במקום השלישי, לאחר אנדז'יי דודה ודונלד טוסק.

חיים אישיים
-----------

ביידרון בעת מחאה נגד סגירת המחלקה הפנימית של בית חולים בנובה רודה, 2020
ביידרון ידוע כהומוסקסואל גלוי, בן זוגו הוא קשישטוף שמיסק, חבר הסיים, דוקטור למשפטים, פעיל הארגון הפולני הקמפיין נגד הומופוביה ויו"ר מועצת המנהלים של החוק הפולני לאיסור אפליה.

ביידרון דובר אנגלית, צרפתית, רוסית, אספרנטו ואיטלקית. מבחינת אמונה דתית, מזדהה כאתאיסט.

### בתרבות הפופולרית

חייו של ביידרון הוגדרו כנושא הסרט תיעודי מאת הבמאי פול שינול בשם "ביידרון: לא גמור" בשנת 2019. עם זאת, הסרט הוקצר כתוצאה מכך שביידרון נסוג מהפרויקט מחשש שקיומו יפגע בו מבחינה פוליטית.

### הכרה

The Rainbow Laurel (2000)

הכותרת של 'איש הקשת' (2004)

הצטיינות בדירוג 10 חברי הפרלמנט הטובים ביותר של השבועון Polityka שנערך בקרב עיתונאים פרלמנטריים פולנים על חריצות, תרבות ותרומה לעבודת ועדת המשפטים (2014)

פרס אנה לאסוק של Radio Tok FM (2015).

פרס הגיוון של קונגרס הנשים (2016)

מדורג במקום ה-8 בדירוג ראשי הערים הטובים ביותר לפי ניוזוויק (2016)

* צרפתצרפת ב-20 ביולי 2016, ביידרון זכה בפרס מסדר ההצטיינות הלאומי הצרפתי על ידי הנשיא פרנסואה הולנד.

מקום 13 בדירוג ראשי הערים הטובים ביותר על ידי ניוזוויק (2017)

פרס כתר שוויון מיוחד מוענק על ידי הקמפיין נגד הומופוביה (2021)

פרסי פרסי ה-LGBTIQ+ של אלן טיורינג מוענק על ידי פסטיבל הגאווה העסקית בתרבות עבור מאבק למען אנשי LGBTIQ+, זכויותיהם ונראותם (2022)

"פרס MEP הפרלמנט" בקטגוריית גיוון, הכלה והשפעה חברתית על התרומה וההישגים בקידום גיוון והכלה ברחבי אירופה (2023)

קישורים פנימיים
---------------

ויקישיתוף מדיה וקבצים בנושא **רוברט ביידרון** בוויקישיתוף

הערות שוליים
------------

1. ↑  Wiosna - partia Roberta Biedronia. "Czas na nowy rozdział - wspólnie zmienimy Polskę!", wyborcza.pl
2. 1 2  Eurowybory 2019: Kto dostał się do Parlamentu Europejskiego? [NAZWISKA], www.gazetaprawna.pl, ‏2019-05-26 (בפולנית)
3. 1 2  Joe Morgan, Poland makes history by electing its first openly gay mayor, Gay Star News, ‏2014-12-01 (באנגלית בריטית)
4. 1 2  Hebel, Christina (2014-12-01). "Polen: Schwuler Robert Biedron gewinnt Bürgermeisterwahl in Slupsk". *Der Spiegel* (בגרמנית). ISSN 2195-1349. נבדק ב-2021-11-27.
5. ↑  Congress Connect, Congress of Local and Regional Authorities (באנגלית בריטית)
6. ↑  "The gay mayor shaking up politics in Catholic Poland". *BBC News* (באנגלית בריטית). 2018-05-28. נבדק ב-2021-11-27.
7. ↑  Marjorie Castle, Ray Taras, Democracy in Poland, 2018-02-19 doi: 10.4324/9780429501043
8. ↑  Robert Biedroń, l'eurodéputé gay candidat à la présidentielle en Pologne, KOMITID, ‏2020-01-08 (בצרפתית)
9. ↑  Home | Robert BIEDROŃ | MEPs | European Parliament, www.europarl.europa.eu (באנגלית)
10. ↑  Movers and Shakers | 9 October 2020, The Parliament Magazine, ‏2020-10-09 (באנגלית)
11. ↑  MEPs condemn Poland’s near-total abortion ban, POLITICO, ‏2021-02-09 (באנגלית אמריקאית)
12. ↑  Rzecznik Nowej Lewicy, SLD popiera Roberta Biedronia w wyborach prezydenckich, Nowa Lewica (ב־)
13. ↑  Razem z Robertem!, Partia Razem - Inna polityka jest możliwa!, ‏2020-01-06 (ב־)
14. ↑  Wirtualna Polska Media S.A, Wybory prezydenckie 2020. Robert Biedroń z rekomendacją Wiosny, wiadomosci.wp.pl, ‏2020-01-11 (בפולנית)
15. ↑  "The gay mayor shaking up politics in Catholic Poland". *BBC News* (באנגלית בריטית). 2018-05-28. נבדק ב-2021-11-20.
16. ↑  Polskie Towarzystwo Prawa Antydyskryminacyjnego - Misja PTPA/ PSAL’s Mission, www.ptpa.org.pl
17. ↑  Biedroń: jestem ateistą, ale krzyż jest dla mnie ważny, Wprost, ‏2013-01-15 (בפולנית)
18. ↑  Hosted by Doug Block, Erica Ginsberg, Marjan Safinia, and Peter Gerard Built by Peter Gerard  pgerard com with designs by Doug Fitzsimmons otteragency.com, The D-Word: Biedroń: Unfinished - documentary film, www.d-word.com (באנגלית)
19. ↑  *Biedron: Unfinished*, 2019-08-21, נבדק ב-2021-11-27
20. ↑
21. ↑
22. ↑   kraj/1592275,1,biedron-kaminski-olejniczak-kogo-jeszcze-wyroznilismy-za-dobre-poslowanie.read/
23. ↑
24. ↑
25. ↑
26. ↑
27. ↑
28. ↑
29. ↑
30. ↑

קישורים חיצוניים
----------------

* 

* אתר האינטרנט הרשמי של רוברט ביידרון
* רוברט ביידרון, ברשת החברתית פייסבוק

* רוברט ביידרון, ברשת החברתית אקס (טוויטר)

* רוברט ביידרון, ברשת החברתית אינסטגרם

* רוברט ביידרון, סרטונים בערוץ היוטיוב

|  |  |
| --- | --- |
| בקרת זהויות עריכת הנתון בוויקינתונים | 
* GND: 1127667211
* ISNI: 0000 0001 1107 7423
* LCCN: n2019032562
* NKC: js2017937686
* NLP: a0000002974479
* VIAF: 161331574
* WorldCat: lccn-n2019032562

 |